Document ID: 31990R3288

*****
ΚΑΝΟΝΙΣΜΟΣ (ΕΟΚ) αριθ. 3288/90 ΤΗΣ ΕΠΙΤΡΟΠΗΣ
της 14ης Νοεμβρίου 1990
για την τροποποίηση του κανονισμού (ΕΟΚ) αριθ. 3686/89 για τον καθορισμό του ενδεικτικού ανωτάτου ορίου για την εισαγωγή ελαιολάδου στην Πορτογαλία για την περίοδο 1989/90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
Εκτιμώντας:
ότι το άρθρο 249 της πράξης προσχώρησης προβλέπει ότι για το ελαιόλαδο εφαρμόζεται ο συμπληρωματικός μηχανισμός στις συναλλαγές (ΣΜΣ)· ότι το άρθρο 251 της εν λόγω πράξης προβλέπει ότι καταρτίζεται, κατά κανόνα, ισοζύγιο στην αρχή κάθε περιόδου εμπορίας ανάλογα με τις προβλέψεις για την παραγωγή και την κατανάλωση ελαιολάδου στην Πορτογαλία· ότι το καθορισμένο ενδεικτικό ανώτατο όριο βασίζεται στο ισοζύγιο που καταρτίζεται με τον τρόπο αυτό·
ότι ο κανονισμός (ΕΟΚ) αριθ. 3068/90 του Συμβουλίου της 15ης Οκτωβρίου 1990 για παράταση της περιόδου εμπορίας ελαιολάδου 1989/90 (3), παρέτεινε την περίοδο αυτή έως τις 25 Νοεμβρίου 1990· ότι πρέπει, συνεπώς, να παραταθεί η εφαρμογή του ενδεικτικού ανωτάτου ορίου εισαγωγής ελαιολάδου στην Πορτογαλία για την περίοδο 1989/90 έως την προαναφερθείσα ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 3686/89 της Επιτροπής (4), η ημερομηνία «31 Οκτωβρίου 1990» αντικαθίσταται από την ημερομηνία «25 Νοεμβρίου 1990».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1990.

Labels: 3
18
17